CELEX: 32017D2187
Language: sl
Date: 2017-11-16 00:00:00
Title: Izvedbeni sklep Komisije (EU) 2017/2187 z dne 16. novembra 2017 o podaljšanju obdobja veljavnosti Izvedbenega sklepa Komisije (EU) 2015/179 o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi z lesenim pakirnim materialom iz lesa iglavcev (Coniferales) v obliki zabojev za strelivo s poreklom iz Združenih držav Amerike, ki so pod nadzorom Ministrstva za obrambo Združenih držav Amerike (notificirano pod dokumentarno številko C(2017) 7489)

24.11.2017   
            
            
               SL
            
            
               Uradni list Evropske unije
            
            
               L 309/19
            
         IZVEDBENI SKLEP KOMISIJE (EU) 2017/2187
   z dne 16. novembra 2017
   o podaljšanju obdobja veljavnosti Izvedbenega sklepa Komisije (EU) 2015/179 o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi z lesenim pakirnim materialom iz lesa iglavcev (Coniferales) v obliki zabojev za strelivo s poreklom iz Združenih držav Amerike, ki so pod nadzorom Ministrstva za obrambo Združenih držav Amerike
   
      
         (notificirano pod dokumentarno številko C(2017) 7489)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti prve alineje člena 15(1) Direktive,
   ob upoštevanju naslednjega:
   
               (1)
            
            
               V skladu z Izvedbenim sklepom Komisije (EU) 2015/179 (2) lahko države članice z odstopanjem od člena 5(1) Direktive 2000/29/ES in v povezavi s točko 2 oddelka I dela A Priloge IV k navedeni direktivi pod nekaterimi pogoji odobrijo vnos zabojev za strelivo iz lesenega pakirnega materiala s poreklom iz Združenih držav Amerike na svoje ozemlje.
            
         
               (2)
            
            
               Ker še vedno obstajajo okoliščine, ki upravičujejo navedeno dovoljenje in ker ni novih informacij, zaradi katerih bi bilo treba ponovno preučiti posebne pogoje, bi bilo treba navedeno dovoljenje podaljšati.
            
         
               (3)
            
            
               Na podlagi izkušenj, pridobljenih z uporabo Izvedbenega sklepa (EU) 2015/179, in na podlagi podatkov pristojnega organa Združenih držav, je primerno, da se dovoljenje podaljša za 3 leta.
            
         
               (4)
            
            
               Izvedbeni sklep (EU) 2015/179 bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 7 Izvedbenega sklepa (EU) 2015/179 se datum „31. decembra 2017“ nadomesti z „31. decembra 2020“.
   Člen 2
   Ta sklep je naslovljen na države članice.
   
      V Bruslju, 16. novembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije (EU) 2015/179 z dne 4. februarja 2015 o dovoljenju državam članicam, da določijo odstopanja od nekaterih določb Direktive Sveta 2000/29/ES v zvezi z lesenim pakirnim materialom iz lesa iglavcev (Coniferales) v obliki zabojev za strelivo s poreklom iz Združenih držav Amerike, ki so pod nadzorom Ministrstva za obrambo Združenih držav Amerike (UL L 30, 6.2.2015, str. 38).